สวัสดีค่ะ พอดีเมื่อต้นเดือนมีเพศสัมพันธ์หลั่งในแล้วหลังจากทานยาคุมฉุกเฉิน5วันมีเลือดออก3-4วัน ทาบกลางช่วงประจำเดือนมา หลังเลือดหมด ได้มีเพศสัมพันธ์แบบหลั่งในแล้วทานยาคุมฉุกเฉินไปช้าประมาณ2วัน มีโอกาศท้องหรือจะมีเลือดออกเหมือนตอนทานรอบแรกไหมคะ
สวัสดีค่ะ หลังจากที่ทานยาคุมฉุกเฉินไป 5 วัน หากได้มีเลือดออกมา โดยที่ไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ค่ะและหลังจากนั้น หากได้มีเพศสัมพันธ์อีก แต่ได้ทานยาคุมฉุกเฉินไปภายในไม่เกิน 72 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะส่วนการจะมีเลือดออกมาอีกหรือไม่นั้น ไม่สามารถตอบได้ แนะนำควรรอดูไปก่อน หากไม่มีเลือดออกมาภายใน 2 สัปดาห์หลังจากที่มีเพศสัมพันธ์ ก็ควรตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ